Silva tropica
Silva tropica est genus silvae, quod in zona tropica vulgare est. Maior silvarum tropicarum pars in regionibus imbribus crebris crescit; haec sunt silvae pluviales tropicae sempervirentes; sed sunt et alia genera, praecipue silvae monsoniae et mangroviae. Silvae tropicae in America borealem Americae Australis partem operiunt (confer silvas pluviales Amazoniae) et Americam Mediam usque ad australem Mexici partem. Africa Media omnis silvis tropicis operta est, inter duas zonas savannarum iacentibus. Amplissimae silvae tropicae Indiam orientalem, Indosinam, et maiorem archipelagi Malaici partem occupant. In America, silvae tropicae saepe selva (ab Hispanico) nominantur; in Africa et Eurasia, iangala. Specierum diversitas in silvis tropicis maxima est; quarumcumque quinarum specierum notarum quattuor sunt species silvarum tropicarum; suo arbores eiusdem speciei fere nusquam in silva tropica vicini crescunt.